
Preguntes:
1.    Durant una tempesta, el temps transcorregut  des que es veu el llampec fins que se sent el tro és de 10 s. A quina distància s’ha produït la descàrrega?
2. 2	Què significa que un medi és homogeni?
3. 3	Què és imprescindible  perquè el so es pugui transmetre?
4. 4	En algunes pel·lícules de l’oest podem veure els indis col·locant l’orella damunt el terra per poder escoltar els sons llunyans. En què creus que es basa aquest mètode?


5. 5	Què són els avions supersònics?  Què significa la paraula supersònic? A quina velocitat poden volar alguns avions?


6. Per esbrinar-ho busca’n informació a Internet.
7. 6	Expressa la velocitat del so en l’aire i l’aigua en km/h.


8. 7	Si contemplem un castell de focs d’artifici des d’una certa distància, veiem pri- mer les explosions de llum i colors i, al cap d’un instant, sentim el so de les explosions.


9. Quan de lluny veiem un obrer colpejant amb un martell un objecte metàl·lic, no percebem el so fins que han passat unes fraccions de segon.
10. Basant-nos en aquestes afirmacions, podries dissenyar una experiència per mesurar la velocitat del so en l’aire?

RESUM
· El moviment de vaivé d’un cos rep el nom de moviment oscil·latori. Si les oscil·lacions són molt ràpides, s’anomena moviment vibratori.

·   Anomenem moviment ondulatori la propagació d’un moviment oscil·latori a través d’un medi.

·   S’anomena  freqüència el nombre  d'oscil·lacions  completes  realitzades en una unitat de temps.  En el Sistema Internacional, la freqüència es mesura en hertz (Hz).

·  El so és una vibració que es transmet en forma de moviment ondulatori a través de la matèria; per aquest motiu, el so no es pot propagar en el buit.

·   En els medis homogenis, les ones sonores es propaguen amb una velocitat constant. La velocitat de propagació del so en l’aire és de 340 m/s.

· El so es propaga a més velocitat en els sòlids que en els líquids, i en els líquids a més velocitat que en els gasos.

·  Les qualitats del so són: intensitat, to i timbre.

· La intensitat d’un so és la qualitat que ens permet distingir-lo com a fort o com a dèbil.
· El to d’un so és la qualitat que ens permet identificar-lo com a agut o com a greu.
· El timbre  és la qualitat del so que ens permet distingir dos sons de la mateixa intensitat i del mateix to.

·  L’oïda humana normal percep sons amb freqüències entre 20 Hz i 20 000 Hz.

· Els sons amb freqüències superiors a 20 000 Hz s’anomenen ultrasons i els que tenen freqüències inferiors a 20 Hz, infrasons.

· Els ultrasons tenen moltes aplicacions pràctiques en medicina, en el coneixement del relleu submarí, en l’esterilització d’aliments, entre d’altres.

· La contaminació acústica o sonora  es produeix generalment a les grans ciutats a causa del trànsit i de la mecanització de les activitats humanes, i és un problema mediambiental important. 
               Els cossos que produeixen llum per ells mateixos s’anomenen cossos  o focus  lluminosos.
· Els cossos que deixen passar la llum a través d’ells i distingir les imatges s’anomenen cossos  transparents. Els cossos que no deixen passar la llum, s’anomenen cossos  opacs.  Els cossos que deixen passar la llum però no permeten de veure els objectes a través d’ells s’anomenen cossos  translúcids.

· A partir de cada font lluminosa, la llum  es propaga en totes  les direccions seguint línies rectes. Cada una d’aquestes rectes rep el nom de raig de llum. En els medis homogenis i transparents, la llum es propaga en línia recta.

· El moviment de la llum en el buit és rectilini i uniforme, i la seva velocitat és de 300 000 km/s. En els medis transparents, la llum es propaga a una velocitat menor que en el buit.

· S’anomena índex de refracció absolut d’un medi el quocient entre les velocitats de la llum en el buit i en aquest medi.
· L’índex de refracció és una propietat característica de les substàncies transparents pures.

· Quan els raigs lluminosos no es poden continuar propagant en direcció rectilínia perquè algun obstacle els ho impedeix, surten desviats en una altra direcció, és a dir, es reflecteixen. Tots els cossos, ja siguin transparents o opacs, reflecteixen una part de la llum que incideix damunt d’ells.

· Si la superfície damunt de la qual incideix la llum no és plana, els raigs de llum paral·lels es reflecteixen en totes direccions. Aquest fenomen l’anomenem reflexió  difusa  de la llum.

· [bookmark: _GoBack][image: ]El canvi de direcció que experimenta la llum quan rebota amb una superfície opaca i pul·lida es diu la reflexió de la llum compleix les lleis següents:
· El raig incident, el raig reflectit i la normal  al punt d’incidència són en un mateix pla.
· L’angle d’incidència és igual a l’angle de reflexió.

· El canvi de direcció que experimenten els raigs lluminosos en passar d’un medi a un altre s’anomena refracció de la llum. La causa d’aquest fenomen és la variació de velocitat que experimenta la llum en passar d’un medi a un altre. En disminuir la velocitat, el raig s’apropa a la normal i, en augmentar, se n’allunya.

·  La llum blanca està formada per tots els colors (colors de l’arc de sant martí), els objectes blancs reflecteixen tota la llum blanca , objectes negres l’absorbeixen tota, els vermells l’absorbeixen tota menys el vermell...

